Dalkeith

Dalkeith (skotsk-gælisk: Dail Cheith) er en by (town)  i regionen Midlothian i Skottland.  Den ligger sørøst for Edinburgh ved elven Esk. Den har historisk status som baroniburgh i 1401 og som kongelig burgh i 1540. Bosetningen i Dalkeith vokste mot sørvest fra 1100-tallets festningsanlegg, som siden utviklet seg til et slott, Dalkeith Palace. Dalkeith hadde en befolkning på 12 342 mennesker i henhold til folketelling i 2011, «Dalkeith (Midlothian)», City Population. og det er for 2020 beregnet til 14 330 innbyggere.«Mid-2020 Population Estimates for Settlements and Localities in Scotland» . National Records of Scotland. 31 mars 2022

Byen er delt inn i fire særskilte områder: Dalkeith med sitt sentrum og historiske kjerne; Eskbank (som regnes for å være det velstelte nabolaget Dalkeith med mange store viktorianske og nyere hus) i vest; Woodburn (først og fremst en arbeiderklasseeiendom med lommer av nye boligutbygginger) i øst; og Newbattle (en semi-landlig landsby med sitt kloster) i sør.«Dalkeith and Woodburn – Neighbourhood Profile»  (PDF). Government of the United Kingdom.«Eskbank and Newbattle – Neighbourhood Profile»  (PDF). Government of the United Kingdom.

Dalkeith er det viktigste administrative senteret for Midlothian. På den nordøstlige kanten av Dalkeith ved Woodburn ligger skoleområdet Dalkeith Campus (ferdigstilt i 2003) – som huser både Dalkeith High School og St David's Roman Catholic High School pluss felles fritidsfasiliteter. «Dalkeith Community Campus Leisure»

 Etymologi 
Dalkeith forstås å være et kumbrisk navn, beslektet med walisisk ddôl, «eng, platå, dal» + coed, «ved».Fox, Bethany (2007): «The P-Celtic Place-Names of North-East England and South-East Scotland». The Heroic Age.

 Forhistorie og arkeologi 
Under byggingen av omkjøringsveien Dalkeith Northern Bypass i 1994-95 og 2006-08 (den endelige konstruksjonen ble forsinket i over et tiår) dekket arkeologer, som jobbet for CFA Archaeology, mange arkeologiske trekk og informasjon om områdets forhistorie og historie. Funnene inkluderte blant annet to strukturer som var ringformete fordypninger, to groplinjer, en romersk midlertidig leir, en bygning fra slutten av middelalderen, en landskapformgivning fra 1700-tallet og to industriområder med et mur- og flisverk og et hus for kullgraving. Gitt det brede området som ble undersøkt, var de i stand til å ane de generelle bosetningsmønstrene til Dalkeith gjennom århundrene: bosetting og arealbruk var konsentrert om sanden og grusen på elveterrassene og bare litt menneskelig bosetning på de komprimerte områdene bestående av leire som finnes overalt. området. Også at folk hadde bodd i Dalkeith-området siden neolittisk tid (yngre steinalder). "Vol 44 (2010): «Excavations on the Route of the Dalkeith Northern Bypass, 1994-95 and 2006», Scottish Archaeological Internet Reports

 Historie 
En av de tidligste historiske referansene til Dalkeith finnes i Krønikene til franske Jean Froissart (død ca. 1405), som bodde på Dalkeith Castle i femten dager. Han skriver om slaget ved Otterburn i 1388 hvor James Douglas, 2. jarl av Douglas, ble drept:

I 1650 kom Oliver Cromwells hær til Dalkeith. Hans offiser, general George Monck, var kommandør i Skottland, og regjeringen i landet var basert i Dalkeith Castle. «The History of Dalkeith House and Estate» (PDF). Arkivert fra originalen (PDF) den 24. januar 2016.

I 1831 ble Dalkeith knyttet til Edinburgh med en jernbanelinje som transporterte kull, mineraler og landbruksprodukter. To tiår senere, i 1853, ble en landsentral for korn (Corn Exchange), på den tiden det største innendørs kornmarkedet i Skottland, bygget.«.... Corn Exchange Dalkeith», British Listed Buildings

I 1879 var Dalkeith stedet der William Ewart Gladstone startet sin kampanje for å bli britiske statsminister, som ble kjent som «Midlothian-kampanjen».Brooks, David (1985): «Gladstone and Midlothian: The Background to the First Campaign», Scottish Historical Review  64 no. 1, s. 42-67

 Vennskapsby 
 Jarnac, Frankrike

Referanser

 Eksterne lenker 

Dalkeith, Google Maps

Kategori:Byer i Midlothian